open-index/open-wikipedia-markdown huggingface dataset:
For Bygd og By

***For Bygd og By*** var et nynorsk ukeblad som kom ut fra 1912 til 1932.

Det var kunstforlaget Munin som ga ut de første numrene. Fra 2. årgang til bladet ble lagt ned var Olaf Nordli utgivar.

Mange kjente nynorskbrukere var ledere for bladet: Kristoffer Oppdal, Oskar Braaten, Joh. B. Mikalson, Halfdan Asphaug, Ivar Høvik, Severin Eskeland, Hulda Garborg, Arne Falk og Anton Beinset.

## Kilder
* *[[Norsk Allkunnebok]]* – Bind IV. (Oslo: Fonna Forlag, 1953).
Øst-Telemark Automobilselskap

**Øst-Telemark Automobilselskap AS** (ØTA), de siste årene kjent som **Nettbuss Telemark AS**, var et rutebilselskap med hovedkontor i Notodden. Selskapet ble stiftet i 1908, samme år som den aller første bilruta i landet ble startet. I 2005 ble det fusjonert inn i Nettbuss Drammen

## Virksomhet
Selskapet hadde et rutenett med Notodden som midtpunkt. Foruten lokale personruter i og rundt Notodden var det lengre ruter Notodden – Sauland – Flatdal – Seljord, Notodden – Tuddal – Bondal, Notodden – Tinnoset – Bolkesjø, Notodden – Gvarv – Bø, også Notodden – Kongsberg i samarbeid med andre selskaper. Selskapet drev også en del godstrafikk.

## Historikk
Øst-Telemarkens Automobilselskab ble startet forsommeren 1908 og var dermed et av landets første rutebilselskaper. Det var Torgrim Mathiassen Kleppen om sendte ut aksjeinnbydelser for å stifte et automobilselskap for person- og godstransport i Øst-Telemark.
Selskapet ble offisielt stiftet den 26. juni 1908. Selskapet hadde da 33 aksjonærer og en aksjekapital på 23&nbsp;000 kroner.

Tidlig på 1990-tallet fikk selskapet opprettet rute til Oslo med en avgang daglig med ekstraturer i helgene. Et milepæl i ekspressbusstrafikken regionalt og nasjonalt skjedde da selskapet fikk tillatelse til å kjøre timesavganger Notodden – Kongsberg – Drammen – Oslo fra august 1997. Det var timesavganger hele 24 timer i døgnet, og ruta fikk navnet TIMEkspressen. Denne ruta har hele tiden vært linje nr. 1 i TIMEkspressen.

Selskapet ble solgt den 23. april 1998 til NSB Biltrafikk, selskapet som 10. februar 2000 ble til Nettbuss. Konseptet TIMEkspressen er etter den tid videreutviklet til et ekspressbussrutenett i ulike deler av landet, men først og fremst i det sentrale østlandsområdet med Oslo som endepunkt for rutene.
Fossholtinden

**Fossholtinden** er et fjell i Ørsta kommune i Møre og Romsdal. Det har en høyde på 1&nbsp;200 meter over havet og markerer vestenden på en tagget egg som går ut fra Åvasstinden. Eggen er 5 meter høyere (ca. 1&nbsp;205 moh.) litt lengre øst, men Fossholtinden er det frittliggende utsiktspunktet.

Fossholtinden er lett å nå langs den slakke fjellryggen i nordvest, enten man starter fra Vartdal eller Nordre Vartdal.

## Referanser
Dun (bygd)

**Dun** er ei bygd i den tidligere kommunen Fosnes i Namsos kommune i Trøndelag fylke. Dun var tidligere administrasjonssenter i Fosnes.

Stedet ligger midt på øya Jøa. Her ligger Jøa barne- og ungdomsskole, Fosnes bygdemuseum og Dun kirke.

Dun var hjemstedet til Olav Duun.

## Referanser
Juniperus pingii

**Juniperus pingii** (latin: *Juniperus pingii*) er en mulig art av bartrær som tilhører einerslekten *Juniperus* i sypressfamilien. Den er rapportert i Kina både over og under tregrensen, i provinsene Gansu, Hubei, Shaanxi, nordvestre Yunnan og i Xizang (Tibet). Den kjennes ellers fra tørre skråninger sammen med komaroveiner *[[Juniperus komarovii]]*, på 3&nbsp;000-4&nbsp;000 moh i provinsene Qinghai og nordvest i Sichuan i Kina.

*Juniperus pingii* er en lav, krypende einerart, som er vel tilpasset tørke og beiting fra geiter.

Vi kjenner tre varianter av arten:
* *Juniperus pingii* var. *pingii* – W.C. Cheng 1944 
* *Juniperus pingii* var. *chengii* – (L.K. Fu et Y.F. Fu) Farjon 2005 
* *Juniperus pingii* var. *wilsonii* – (Rehder) Silba 1984 

## Eksterne lenker
* 
* Conifers.org – «Juniperus pingii» beskrivelse.
Shunhe

**Shunhe** (kinesisk: 顺河回族区*Shunhe Huizu qu*) er et autonomt bydistrikt for hui-kineserne i den kinesiske provins Henan. Det ligger under byprefekturet Kaifeng. Shunhe har et areal på 86,73&nbsp;km² og 241&nbsp;100&nbsp;innbyggere.
Komaroveiner

**Komaroveiner** (latin: *Juniperus komarovii*, syn= *Juniperus glaucescens*, kinesisk 塔枝圆柏 *ta zhi yuan bai*) er en art av bartrær som tilhører einerslekten *Juniperus* i sypressfamilien. Den vokser i tørre sørskråninger sammen med einerarten *[[Juniperus pingii var. wilsonii]]*, og med *[[Picea likiangensis]]* eller *[[Quercus aquifolioides]]* som dekker nordskråningene, på 3&nbsp;000-4&nbsp;000 moh i provinsene Qinghai og nordvest i Sichuan i Kina. Den vokser muligens også i Ussuriland i Russland.

Komaroveiner kan bli inntil 20 meter høye, vokser opprett og har ofte bare én stamme med en uregelmessig trekrone. Grenene henger ned. barken er gråbrun eller blekgrå. Nålene sitter ofte i grupper av 3, er skjellaktige og trekantede til oval-trekantede. Nålene blir inntil 4–6&nbsp;mm lange. Hannblomstene (pollenkongler) er runde eller ovale, og blir 2–3&nbsp;mm store. Frøkongler er oppreiste, purpur-svarte eller svarte, ovale eller tilnærmet runde. De når en størrelse av 8–12&nbsp;mm, og bærer kun étt frø hver. Frøet er ovalt og opptil 8&nbsp;mm stort,

I 1989 ble det rapportert et eksemplar med årringer fra 1559, det vil si cirka 430 år gammelt. Arten har vært hogd til bruk i røkelse i buddhistiske klostre i området.

## Referanser


## Eksterne lenker
* 
* Conifer Specialist Group – «Juniperus komarovii» fra IUCN Red List.
* Conifers.org – «Juniperus komarovii» beskrivelse.
Enken Ching

**Enken Ching** eller **Zheng Shi** (kinesisk: 鄭氏; pinyin: *Zhèng Shì*; kantonesisk: *Jihng Sih*; *Ching Shih*, *Zheng Yi-Sao*, *Cheng I Sao*; født 1775 i Guangdong, død 1844) var en berømt kvinnelig kinesisk pirat. Hun hadde på det meste rundt 1500 skip og ca. 80&nbsp;000 mann under sin kommando.
 
I 1801 giftet en piratkaptein ved navn *Zheng* (eller skrevet *Cheng*, eller *Ching*) seg med en ung prostituert og sammen bygde de opp en stor sjørøverflotilje. Kapteinen døde i 1807, og etterlot seg ektefellen, fra nå kalt *enken Ching*, i kommando.

Jiaqing-keiseren fordømte sjørøveriet i et skarpt edikt. I januar 1808 kom det til et mektig sjøslag utenfor Guangdongs kyst mellom den keiserlige flåte og piratene. Det endte med en stor seier for sjørøverne. 

Etter en serie med ytterligere nederlag endret Qing-regjeringen sin politikk. De tilbød i 1810 enken Ching amnesti, noe hun tok imot. Hun levde så fredelig og uforstyrret i Guangzhou frem til hun døde som velhavende bestemor i 1844. 

Hennes liv er blitt filmatisert: *Singing behind the screens*. 

## Eksterne lenker
* Artikkel «Most successful pirate was beautiful and tough» hos CNN.com
* https://web.archive.org/web/20090422215748/http://pirateshold.buccaneersoft.com/roster/cheng_i_soa.html
Torgrim Mathiassen Kleppen

**Torgrim Mathiassen Kleppen** (født 6. oktober 1849 på Kleppen i Sauland, død 12. juni 1920) var en norsk politiker (Venstre) og bonde.

T. M. Kleppen ble født som femte barn i en barneflokk på ti i 1849. Med stor interesse arbeidet han for hjembygda og for bondestandens ve og vel. Han var en dyktig og virksom gårdbruker. Han eide gården Tveitan i Melum, Natadal og Vindal i Seljord, eiendommen Bellevue i Oslo, i tillegg til farsgården Kleppen i Sauland. 

Kleppen var i en rekke år også lensmann i Hjartdal. Stillingen som lensmann arvet han fra sin far. Det er fortalt at han som lensmann tok en heddøl som alltid var blant bråkmakerne og mest bar han ut fra dyrskuplassen. Han var også mangeårig medlem av herredstyret, derav i 6 år som ordfører og hadde en lang rekke kommunale og andre offentlige tillitsverv. Han representerte Bratsberg amt på Stortinget i 2 perioder, fra 1900 til 1906. Han var også formann i Landbruksselskapets styre i 25 år. Han reiste også i sin tid spørsmålet om opprettelse av Telemark Skogselskap.

Kleppen stiftet en rekke selskaper som Sauland Varelag, Hjartdal Sparebank, Sauland Meieri og Ysteri og Øst-Telemarkens Automobilselskap. Han ble også formann i forlikskommisjonen og var ordfører i Hjartdal i 6 år. Ellers var han med i mange andre nemnder og utvalg. Han var også svært interessert i fèavl og var med på å få i stand dyrsku i Sauland, 1875–1910.

6. oktober 1919 fylte Torgim M. Kleppen 70 år og trakk seg samtidig tilbake som ordfører, men fortsatte som medlem av herredsstyret. Kleppen var «på grunn av sitt rettlinjede, framfrie vesen og sin greie opptreden, aktet og avholdt av alle han kom i berøring med.»

Torgrim M. Kleppen døde av slag 12. juni 1920. Han har blitt tildelt 7. juni-medaljen.

## Referanser


## Eksterne lenker
*
Shap-’ng Tsai

**Shap-'ng Tsai** (kinesisk: 十五仔) var en kinesisk pirat som var aktiv i Sørkinahavet fra rundt 1845 til 1859. Han hadde kommando over omtrent 70 djunker med sjørøverbase i bukten Tien-pai i prefekturet Yangjiang på Guangdongs kyst vest for Macao. Kystbyer og handelsfolk betalte beskyttelsespenger til Shap-'ng Tsai for ikke å bli angrepet. Kinesiske krigsskip risikerte å bli tatt, og deres offiserer holdt fanget for løsepenger. Den kinesiske regjering tilbød ham amnesti og en offiserspost, men han tok ikke imot.  

Våren 1849 fikk Tsai skylden for senkingen av ett amerikansk og tre britiske opiumsskip. I september seilte da en skvadron britisker skip til Tien-pai der de fant 100 kaprede skip som ble holdt for løsepenger, men de klarte ikke å lokalisere piratenes hovedstyrker. Måneden etter forfulgte tre britiske skip piratene inn blant øyene og kanalene ved Haiphong. Britene var tallmessig underlegne, og kjempet mot piratene i to døgn. De klarte å ødelegge 58 djunker med 1200 kanoner og mannskaper på 3000 sjørøvere. Tsai kom seg unna med seks mindre djunker og 400 mann. Senere overgav han seg til den kinesiske regjering, og tok imot offisersposten han var blitt tilbudt. 

## Referanser
Ibukieiner

**Ibukieiner** (latin: *Juniperus procumbens*, = syn. *Juniperus chinensis* var. *procumbens*) er en art av bartrær som tilhører einerslekten *Juniperus* i sypressfamilien. Den vokser utelukkende i det sørlige Japan, med vill utbredelse antakelig bare på den sørlige hovedøya Kyushu og noen småøyer rundt denne. Den er nær beslektet med kinaeiner *(Juniperus chinensis)*.

Arten er en busk, inntil 70&nbsp;cm høy, med langsgående krypende greiner som peker oppover i endene. Nålene er stive og skjellaktige, litt konkave, og festet i grupper av 3. De har to bånd av hvite stomata, og inntil 8&nbsp;mm lange. Den er oftest særbu, med hann- og hunnblomster på separate individer.

Arten kan likne svært på *[[Juniperus squamata]]*, men har lengre og stivere blader (nåler). Frøkonglene modner til svarte, inntil 8–9&nbsp;mm lange bær, runde eller rund-ovale. Hvert bær har 2-3 frø som er 4&nbsp;mm lange og med fure. Hannkonglene er ikke beskrevet.

Arten er veldig populær for kultivering i japan, både som bonsai og som dekkende teppeplante i fjell- og steinhager.

## Eksterne lenker
* 
* Conifer Specialist Group – «Juniperus procumbens» fra IUCN Red List.
* Conifers.org – «Juniperus procumbens» beskrivelse.
Ehsan Yarshater

**Ehsan Yarshater** (persisk: احسان يارشاطر) (født 3. april 1920 i Hamadan i Persia (Iran), død 2. september 2018) var en iranist. Han var leder for Center for Iranian Studies og professor emeritus i iranske språk ved Columbia University. Yarshater var også redaktør for *[[Encyclopædia Iranica]]* og forfatter av et tyvetalls bøker på engelsk og persisk om Irans kultur, historie og religion. Yarshater fikk flere internasjonale utmerkelser for sitt akademiske arbeid, blant annet Unesco-prisen (1958).
 
Yarshater var født og oppvokst i en bahaifamilie, men tok som voksen avstand fra bahai.

## Referanser


## Eksterne lenker
* Ehsan Yarshaters hjemmeside
Zheng Jing

**Zheng Jing** (kinesisk: 鄭經, pinyin: *Zhèng Jīng*, født 25. oktober 1643 i Tainan på Taiwan, død 17. mars 1682 i Tainan) var en kinesisk pirat, krigsherre og hersker over kongedømmet Tungning fra 1662 og frem til sin død. 

## Liv og virke
Han var Koxingas eldste sønn, og sønnesønn av sjørøverforretningsmannen Zheng Zhilong. 

Før sin regjeringstid kontrollerte han militære styrker i Xiamen og Jinmen. Da faren døde regjerte han kongedømmet sammen med sin onkel på farssiden, Zheng Shixi. Etter att han hadde satt inn sine militære ressurser og landsatt en armé på Taiwan, trakk Shixi seg som medregent.

På tronen ville han videreføre farens planer om å invadere Filippinene. Men det fikk han ikke gjennomført, på grunn av trusselen fra den hollandsk-Qingkinesiske alliansen som ble dannet for å bekjempe ham. Han vant riktignok en avgjørende seier i 1664. Etter seieren fortsatte han å kjempe for Ming mot Qing.

Etter å ha mislykkes i en offensiv mot Fujian ble han tvunget til å oppgi også de planene. 

I 1680 tapte han Xiamen, Jinmen og Pescadorene etter å ha tapt et avgjørende sjøslag mot Qing. To år senere, i 1682, døde han etter en tids sykdom. 

Hans eldste sønn, Zheng Kezang, etterfulgte ham, men han ble raskt drevet bort fra tronen av hans yngre bror Zheng Keshuang.

## Referanser
Ola Nyhaug

**Ola Nyhaug** (født 1903, død 1983) var en norsk perkusjonist og jazztrommeslager, en av landets ledende i sin tid.

Han var i 50-tallet ofte i kringkastingen med program om xylofon og marimba.  Senere ble han paukist i det nystartede Den Norske Operas orkester der han spilte 1958 til 1973.

Hans jazzkarriere startet i miljøet rundt SK Speed omkring 1922, i det såkalte "Speed Band".  Fra 1925 var han et par år i *Casino Dance-Band*.

Han var sentral i det toneangivende Oslo Musikerforening som han ledet før den andre verdenskrig og i over tredve ar. Han var far til trommeslageren Per Nyhaug (1926–2009).

## Referanser
DS «Stadshauptmand Schwartz»

**DS «Stadshauptmand Schwartz» ** er en dampbåt som gikk på innsjøen Eikeren i tidsrommet 1903 til 1926. Den avløste hjuldamperen DS «Ekeren» som gikk i rute mellom Vestfossen og Eidsfoss. Den smalsporete jernbanelinjen Tønsberg–Eidsfossbanen hadde blitt satt i drift i 1901 og transportene over Eikeren økte betraktelig. Dermed oppstod behovet for en større båt.

### Båten bygges
Den ble bygget i perioden 1901–1903 ved Drammens Jernstøperi & Mekaniske Verksted og fraktet i tre deler til Eidsfoss. «Stadshauptmand Schwartz» ble sjøsatt på Eikeren 21. juni 1903.

Kostnaden for bygget var 23&nbsp;000 kroner. Lengden er 19 m (60,8 fot) og bredde er 4 m (13,2 fot).

Båten var eid av Ekerns Dampskibsselskab, som ble stiftet i 1902, og som også stod for driften.

### Navnet
Navnet «Stadshauptmand Schwartz» fikk båten etter Stadshauptmand Johan Jørgen Schwartz, som var trelasthandler, jernverkseier og politiker, og blant annet satt på Stortinget. I Drammen ble han også omtalt som «Randsfjordsbanens far».

### Gods og passasjerer
I tillegg til frakt av gods ble det solgt 1. og 2. klasse billetter, også med tanke på turisme, og den fraktet også post. Båten var da registrert for 103 passasjerer.

### Båten tas ut av drift
På 1920-tallet ble det anlagt bedre landevei langs Eikeren og det var en sviktende økonomi hos eierselskapet. «Stadshauptmand Schwartz» ble tatt ut av drift i 1926, ankret opp i havnebassenget i Eidsfoss og ribbet til skroget. I et par år lå den der før den i 1930 sank som følge av at tre-proppene, som var satt inn i stedet for bunnventilene, ble presset ut av isen.

## Heving og restaurering
Båtvraket ble forsøkt hevet allerede i 1933, deretter i 1972; begge ganger uten hell. Den 28. oktober 1995 ble det gjort en vellykket heving med intensjon om å sette båten i stand.

16. september 2002 ble «DS Stadshauptmand Schwartz» flyttet fra slipp til en nybygd tørrdokk i Eidsfoss, for at båten skulle bli liggende der permanent som kulturminne.

Båten var etter 19 års arbeid ferdig restaurert høsten 2021, og vil bli tilgjengelig for publikum sommeren 2022.

I 1996 ga Stiftelsen Eikerns Dampskipsselskap ut boken "Stadshauptmand Schwartz og båttrafikken på Eikeren".

## Referanser


## Eksterne lenker
* 
* Foreningen Eikerns Dampskipsselskap – FED på nettstedet Visit Eidsfoss
* Kulturminneåret 2009 på Eiker : Månedens Kulturminne – «Stadshauptmand Schwartz» på www.eiker.org
* Stadshauptmand Schwartz på Eiker Leksikon
* Interiørbeskrivelse av Stadshauptmand Schwartz på enreiseitid.no
* Postbefordring på D/S Stadshauptmand Schwartz fra 1904 til 1917 
* Skolens natur- og kulturminnemeny : Stadshauptmand Schwartz
* «Eidsfoss Kultur på facebook»
*  – Artikkel om forretningsmannen og politikeren (J.J. Schwartz, 1824–1898) som dampbåten er oppkalt etter.
Minneapolis-Saint Paul internasjonale lufthavn

**Minneapolis-St.Paul internasjonale lufthavn** (IATA: **MSP**, ICAO: **KMSP**) er en internasjonal flyplass som ligger i forstaden Bloomington i Hennepin County i Minnesota.
MSP er den største og travleste flyplassen blant de fem statene i øvre del av Midtvesten og regionene Minnesota, Iowa, Sør-Dakota, Nord-Dakota og Wisconsin.

De største operatørene fra lufthavnen er flyselskapene Delta Air Lines og Delta Connection.  

## Terminaler
Flyplassen har to terminaler, som er oppkalt etter den berømte piloten Charles Lindbergh (Terminal 1-Lindbergh) og tidligere USAs visepresident Hubert H. Humphrey (Terminal 2-Humphrey).
Terminalene ligger adskilt fra hverandre og den vanligste transportmetoden mellom terminalene er Hiawatha Line som transporterer folk gratis fra den ene terminalen til den andre og omvendt. Hiawatha Line forbinder også flyplassen med sentrum av Minneapolis
## Eksterne lenker
*
Fallibilisme

**Fallibilisme** (av latin *fallibilis* = «feilbar») er en erkjennelsesteoretisk retning som hevder at all kunnskap er provisorisk og feilbar – dvs. at *sikker viten ikke eksisterer*. Ifølge dette synet kan enhver oppfatning, mening og hypotese vise seg å være basert på en feiltagelse; og det er prinsipielt umulig å gi endelige og uomtvistelige begrunnelser, bevis eller rettferdiggjørelser for en påstand. Man kan likevel ifølge fallibilismen regne med kunnskapsøkning og fremskritt, men bare ved å avdekke feiltagelser, for så å erstatte gamle oppfatninger med nye oppfatninger som er *bedre*, men fremdeles *usikre* (jf. falsifikasjon).

Ved å bestride muligheten for at sikker kunnskap kan begrunnes med iakttagelser (jf. empirisme, positivisme), med tankevirksomhet (jf. klassisk rasjonalisme) eller med aprioriske sannheter (jf. kritisisme), står fallibilismen i sterk kontrast til flere utbredte erkjennelsesteoretiske retninger. Men den skiller seg også tydelig fra andre erkjennelsesteoretiske posisjoner som benekter sikker kunnskap:
* Fallibilismen forutsetter i motsetning til relativismen at *det fins en absolutt og objektiv [[sannhet]]* (ellers hadde det ikke vært mulig å begå feil) – denne sannheten er bare ikke direkte *tilgjengelig* for oss.
* Fallibilismen mener i motsetning til skeptisismen at *det er mulig å være i besittelse av sann kunnskap* – vi kan bare aldri være *sikker* på å være i besittelse av den.
* Fallibilismen påstår i motsetning til nihilismen ikke at mennesket *nødvendigvis* alltid tar feil – vi kan bare ikke *utelukke* å alltid ta feil.

Fallibilismen tas i dag mer eller mindre for gitt i de empiriske vitenskapene. Det er mer generelt akseptert at ethvert utsagn om faktiske forhold i verden er beheftet med en større eller mindre grad av usikkerhet.

I tillegg til *empiriske* utsagn vil fallibilister ofte oppfatte *[[normativ etikk|normative]]* utsagn som prinsipielt usikre, dvs. at man ikke kan gi endelige og tvingende begrunnelser for moralske normer. Det fins imidlertid flere ulike holdninger innenfor fallibilismen til spørsmålet om enkelte kategorier av utsagn er unntatt fra prinsipiell usikkerhet. Mange fallibilister vil f.eks. akseptere at sannheten til *[[logikk|logiske]]* og *[[matematikk|matematiske]]* utsagn kan vites med sikkerhet.

Det fins flere forløpere til fallibilismen blant greske filosofer (Xenofanes, Sokrates). Begrepet ble innført av Charles Sanders Peirce, som knyttet det til pragmatismen. I&nbsp;dag er fallibilismen fremfor alt forbundet med Karl Popper og den kritiske rasjonalismen.

## Litteratur
* 
* 
* 
* 
*
WDUV

**WDUV** (også kalt «The Dove») er en lokal amerikansk radiostasjon i Tampa Bay i Florida.

Stasjonen sender på frekvensen 105,5, og har spesialisert seg på å spille «rolig vakker musikk», noe radiovertene stadig gjentar: «105.5, The Dove, playing Tampa Bay continuous relaxing easy favorites». Gamle slagere fra 60-70 årene er vanlig, noe som gjør kanalen veldig populær blant middelaldrende lyttere. Artister som er gjengangere på kanalen inkuluderer mange kjente navn som The Carpenters, Barry Manilow, Barbra Streisand, Bread, Carly Simon, The Beatles, The Mamas and the Papas og Natalie Cole.

WDUV er eid av mediekonsernet Cox Radio, og er av de mest populære radiostasjonene i de amerikanske sørstatene. Ifølge Arbitron, var WDUV den kanalen med høyest lyttetall i hele Tampa Bay regionen, og utgjør hele 9 % av underholdningsmarkedet i Tampa, og er voksende.

## Historie
WDUV ble grunnlagt i 1963 i Bradenton i Manatee County i Flordia og sendte da på frekvensen 103,3 FM. Stasjonen delte opprinnelig samme studio fasilitetene som WXLT-TV og Brandenton News. I starten av 1990-tallet flyttet WDUV frekvensen til 103,5 FM, for å forbedre sitt dekningsområde. Senere ut i tiåret ble stasjonen overtatt av Jacor Broadcasting, siden solgt til Clear Channel Communications, som flyttet deler av virksomheten til St. Petersburg i Florida.

I 1999 byttet WDUV sendefrekvensen sin med WTBT (Classic Rock Station), og fikk nå den nåværende sendefreksenen. 105,5 FM, og lisenserte ved byttingen på nytt i New Port Richey. Senere har ikke kanalen gjennomgått vesentlige forandringer

## Eksterne lenker
* WDUV Webside
Kejsi Tola

**Kejsi Tola** (født 1992) er en albansk artist som i mai 2009 representerte Albania i Eurovision Song Contest 2009. Hun vant Festivali i Këngës den albanske finalen med 7 poeng foran 2.-plass med sangen Më merr në ënderr, som betyr *«Du tar meg med inn i dine drømmer»*.

Under ESC 2009 ble den fremført på engelsk med tittelen Carry Me In Your Dreams.
Hun kom videre til finalen, og endte på en 17.-plass med den totale sum av 48 poeng.

I november 2009 deltok hun i Kënga Magjike, med sangen Qiellin do ta prek me ty, som betyr *«Jeg vil berøre himmelen med deg»*, som hun vant prisen beste nykommer for. Hun deltok igjen i Kënga Magjike i 2011 med sangen *Më jeto*, som kan oversettes til *«Lev for meg»*. Hun vant prisen for *Beste Vokal* med denne. I desember 2009 deltok hun i Festivali i Këngës med sangen Ndonjëherë, som betyr *«Noen ganger»*. Melodien er skrevet av Voltan Prodani, og teksten er skrevet av Timo Flloko. Sangen endte på 15.-plass av 20 låter. I 2010 deltok hun for tredje året på rad i Festivali i Këngës, med sangen *Pranë*, skrevet av Kristi Popa. Sangen nådde ikke finalen.

## Referanser


## Eksterne lenker
* 
* 
* Offisiell Facebookside
* Offisiell Twitterside
*  Offisiell deltakerprofil for ESC 2009
Daniela Merighetti

**Daniela Merighetti** (født 5. juli 1981 i Brescia) er en italiensk tidligere alpinist. Hun kjørte for det italienske landslaget siden 2000 frem til hun la opp som aktiv utøver etter 2015/16-sesongen.

## Karriere

I 1998 ble Merighetti italiensk juniormester i Super-G og tok sølvmedaljen i utfor. Skader satte henne midlertidig tilbake, men i 2000 ble hun tatt ut på landslaget.

Hun debuterte i verdenscupen i desember 2000, men oppnådde ikke nevneverdige resultater i begynnelsen. I slutten av januar 2001 pådro hun seg en korsbåndskade. Først to år etter debuten tok hun sine første verdenscuppoeng. Hun overrasket stort i verdenscuprennet i storslalåm i svenske Åre i 2003, da hun ble nummer to. Hun vant sitt første verdenscuprenn da hun vant utforrennet i Cortina d'Ampezzo 14. januar 2012. Totalt oppnådde hun seks pallplasseringer i verdenscupen.

## Resultater i verdenscupen i alpint

### Pallplasseringer

### Sammenlagtplasseringer

## Eksterne lenker
* 
*
Fairytales (Alexander Rybak-album)

***Fairytales*** er Alexander Rybaks debutalbum, og blir utgitt i Norge den 29. mai 2009 på EMI. Albumet inneholdt blant annet Rybaks gjennombruddsang «Fairytale» med melodi og tekst av Rybak, som vant Melodi Grand Prix 2009 og Eurovision Song Contest 2009. Albumet inneholdt også en sang fra en annen norsk Eurovision-vinner, «Song from a Secret Garden» skrevet av Rolf Løvland. Et annet spor er «If You Were Gone», en engelsk versjon av «Vårsøg» med musikk av Henning Sommerro.

## Sporliste
# «Roll With the Wind»
# «Fairytale»
# «Dolphin»
# «Kiss and Tell»
# «Funny Little World»
# «If You Were Gone»
# «Abandoned»
# «13 Horses»
# «Song from a Secret Garden» (av Rolf Løvland)
#;Bonusspor
# «Vocalise»
# «500 Miles» (The Proclaimers) Tyskland

## Anmeldelser
Aftenposten ga albumet fem av seks stjerner, og Dagbladet ga den fire av seks. Verdens Gang ga albumet seks av seks. Samtidig var ikke alle utenlandske aviser like entusiastiske. Aftonbladet ga albumet en eneste stjerne. Dagsavisen og Bergensavisen ga albumet fem av seks poeng. P4 Norge ga samtidig albumet 2 stjerner.

## Utgivelsestidspunkt

## Referanser


## Eksterne lenker
*
Relapse (album)

***Relapse*** er det sjette studioalbumet til den amerikanske rapperen Eminem. 

Albumet ble utgitt av plateselskapet Interscope Records, sammen med datterselskapet Aftermath Entertainment og Shady Records, 15. mai 2009, etterfulgt i USA 19. mai. Relapse er Eminem første studioalbum siden Encore i 2004, og markerer dermed slutten på rapperens musikalske pause.

## Sporliste
# «Dr. West» (skit) – 1:29
# «3 A.M.» – 5:19
# «My Mom» – 5:20
# «Insane» – 3:01
# «Bagpipes From Baghdad» – 4:43
# «Hello» – 4:08
# «Tonya» (skit) – 0:43
# «Same Song & Dance» – 4:08
# «We Made You» – 4:30
# «Medicine Ball» – 3:57
# «Paul» (skit) – 0:19
# «Stay Wide Awake» – 5:20
# «Old Time's Sake» (med Dr. Dre) – 4:35
# «Must Be the Ganja» – 4:03
# «Mr. Mathers» (skit) – 0:42
# «Déjà Vu» – 4:43
# «Beautiful» – 6:32
# «Crack a Bottle» (med Dr. Dre og 50 Cent) – 4:58
# «Steve Berman» (skit) – 1:29
# «Underground» – 6:11

## Eksterne lenker
*
Skála

**Skála** (, dansk skrivemåte: *Skåle*), før 2011 også kalt **Skáli**, er en bygd på Færøyene. Den ligger på vestsiden av Skálafjørður på Eysturoy. I Skála ligger Færøyenes største skipsverft med slip, tørrdokk og verkstedhall, som også er bygdens største arbeidsplass. Den 1. januar 2017 hadde Skála 673 innbyggere.

Administrativt var Skála en del av Eysturoyar prestagjalds kommuna fra innføringen av det kommunale selvstyret i 1872. I 1892 ble Sjóvar sóknar kommuna utskilt som egen kommune. Skála kirkja ble oppført i 1940 som egen sognekirke for Skála og Skálabotnur. Skála har også tidligere vært kirkested. I 1952 ble de to bygdene også utskilt som en egen kommune, Skála kommuna. I 2005 ble Skála kommuna innlemmet i Runavíkar kommuna.

Første gang at Skála nevnes i skriftlige kilder, er i Hundebrevet fra siste halvdel av 1300-tallet.

## Sport
* Skála ÍF
* Undir Mýruhjalla eller Skála Stadium.

## Referanser


## Eksterne lenker
*
Beretta 950 Jetfire

**Beretta 950 Jetfire** er en liten italiensk pistol fra våpenprodusenten Beretta.

Den har enkel mekanisme med masseretardert sluttstykke og ramme av aluminium. Glidestykket og pipen er av karbonstål. Sikringen, som først kom i 1968, betjenes med tommelen, og sitter bak ved hammeren på venstre side. Spesielt med våpenet er at løpet er hengslet foran og kan vippes opp i bakkant. Pistolen ble produsert frem til 2003.


fil:Beretta950JetfireandClip-Open.jpg|Med løpet åpent


## Eksterne lenker
* Beretta 950 Jetfire .25 auto: Tiny Firepower Defined video på YouTube
Svartskog

**Svartskog** er den vestre delen av tidligere Oppegård kommune og ligger mellom Gjersjøen og Bunnefjorden i Nordre Follo kommune. Det er i motsetning til de øvrige deler av kommunen tynt bosatt.

På Svartskog ligger Oppegård kirke, og ved fjorden ligger Roald Amundsens hjem Uranienborg. Det har vært museum siden 1935, og en statue av ham ble avduket i 1972. Deler av Svartskog ble i 2008 vernet som Svartskog landskapsvernområde og Delingsdalen naturreservat. Det er også store friområder ved fjorden, blant annet Ingierstrand bad. 

Svartskog betjenes også av Ruters buss 585 Kolbotn - Svartskog – Ingierstrand - Kolbotn.  

Svartskogtoppen (ca. 30 min å gå fra Svartskog) betjenes av buss 505 retning Oslo Bussterminal (Du kan ikke reise retning Drøbak fra dette stoppet - Kun avstigning)
Ferjesambandet Lote–Anda

**Lote–Anda** er et ferjesamband på E39 i Nordfjord som binder kommunene Gloppen og Stad sammen. Sambandet blir drevet av Fjord1. Fra 1. januar 2019 benyttes den nasjonale AutoPASS for ferje-ordningen som driftes av Skyttel AS til betaling.

Lote ligger i Stad kommune, mens Anda ligger i Gloppen på sørsida av Nordfjorden. De batteridrevne ferjene MF «Gloppefjord» og MF «Eidsfjord» trafikkerer strekningen. Det er avgang hvert 20. minutt, i hver retning, fra morgen til kveld, sjeldnere om natta. Det vil si at det er 53–55 avganger daglig. Overfarten tar 11 minutter. Strekningen var det 13 mest trafikkerte ferjesamband i Norge i 2016.

## Historie

Ferjesambandet har vært i drift siden 1. juni 1968.  Det var ferja «Davik» som trafikkerte strekningen i starten.  Denne hadde plass til 18 biler, men allerede i 1969 overtok ferja «Lote» før «Sandøy» bli satt inn senere.  Våren 1977 overtok «Florøy» trafikken på sambandet.  Denne tok 40 biler og gikk helt frem til «Gloppen» overtok i 1979.  Frå 1991 til 2007 trafikkerte MF «Selje» sambandet Lote-Anda.  Denne har en kapasitet på 106 biler og var den første blant Fjord1 Fylkesbaatane sine ferjer som tok over 100 biler etter datidens kapasitetsutregning. Etter dette trafikkerte MF «Gulen» strekningen i ca. 1 år, før MF «Lote» vart satt i rute høsten 2008. I januar 2015 overtok MF «Lifjord», før MF «Årdal» tok over igjen senere på året.

Vinteren 1976–77 ble ferjekaiene på både Lote og Anda rustet opp. Anda ferjekai ble igjen ombygd i 2011–2012.

## Galleri

Fil:MF Gloppefjord.jpg|MF "Gloppefjord" trafikkerer Lote-Anda.
Fil:Anda ferje.jpg|Ferjeleiet Anda, med fyret til høyre 
Fil:Fähre von Manheller nach Fodnes 18.07.2008.jpg|MF «Lote», som tidligere trafikkerte strekningen.
Fil:Nordfjorden.jpg|Nordfjord ved fergestrekningen mellom Anda og Lote 
Fil:Lote ferjekai.jpg|Lote ferjekai


## Referanser


## Litteratur
*
Skála kommuna

**Skála kommuna** var en kommune på Færøyene. Den omfattet Skáli og Skálabotnur ved Skálafjørður på Eysturoy, og dekket til sammen et areal på 24&nbsp;km². Kommunen ble utskilt fra Sjóvar kommuna i 1952, og innlemmet i Runavíkar kommuna i 2005. Skála kommuna hadde ved innlemmelsen 714 innbyggere.

## Referanser
Russisk einer

**Russisk einer** eller «Himalayisk blyanteiner» (latin: *Juniperus semiglobosa*, kinesisk: 昆仑多子柏 *kun lun duo zi bai*) er en art av bartrær som tilhører einerslekten *Juniperus* i sypressfamilien. Den vokser i høyder av 1.550–4.350 moh. i fjellområdene i Sentral-Asia. Landene den vokser i omfatter nordøstre Afghanistan, nordlige Pakistan og nordvestre India, vestre Nepal, vestre Xinjiang helt nordvest i Kina, sørøstre Kasakhstan, Kirgisistan, Tadsjikistan og Usbekistan.

Det er en busk eller lavt tre, som blir inntil 15 meter høyt, og kan ha en diameter på 1,2 – 2 meter. Barken løsner i flak. Nålene på unge skudd sitter i grupper av 2 eller 3, og er 3–7&nbsp;mm lange; mens voksne nåler er grønne, skjellaktig tette og inntil 2&nbsp;mm lange. Den er oftest særbu, med hann- og hunnblomster på separate individer.

Frøkonglene modner etter 18 måneder til blå-svarte bær, 4-6 ganger 4–8&nbsp;mm store, med 2-3 frø inni. De er nesten runde, men utover det flate eller toøret eller trekantformet, flate og runde. Hannkonglene er 3–5&nbsp;mm store og sprer sitt pollen om våren.

En mulig variant *Juniperus semiglobosa* var. *talassica* fra Kasakhstan er ikke ennå fullstendig testet og identifisert som egen variant.

## Eksterne lenker
* 
* Conifer Specialist Group – «Juniperus semiglobosa» fra IUCN Red List.
* Conifers.org – «Juniperus semiglobosa» beskrivelse.
* Flora of China – *Juniperus semiglobosa*.
Juniperus procera

**Østafrikansk einer** eller «East African Juniper» (latin: *Juniperus procera*) er en art av bartrær som tilhører einerslekten *Juniperus* i sypressfamilien. Den vokser i fjellområdene i det østlige Afrika og de vestlige fjellområdene på Den arabiske halvøy. Landene den vokser i omfatter sørøstre Sudan, Etiopia, og videre Kenya, Tanzania, Malawi og Zimbabwe. Dette er den eneste einerarten sør for ekvator. Den er trolig beslektet, kanskje utviklet fra, persisk einer *(Juniperus excelsa)* i Sørvest-Asia.

Det er et tre som blir inntil 25 meter høyt (i sjeldne tilfeller 40 meter), og kan ha en diameter på 1,5 – 2 meter. Nålene på unge skudd sitter i grupper av 2 eller 3, og er 8–15&nbsp;mm lange; mens voksne nåler er grønne, skjellaktig tette og 0,5 – 3&nbsp;mm lange. Den er oftest særbu, med hann- og hunnblomster på separate individer.

Frøkonglene modner etter 12-18 måneder til blå-svarte bær med hvitt vokslag, 4–8&nbsp;mm store, med 2-5 frø inni. Hannkonglene er 3–5&nbsp;mm store og sprer sitt pollen tidlig om våren.

## Eksterne lenker
* 
* Conifer Specialist Group – «Juniperus procera» fra IUCNs rødliste.
* Conifers.org  – «Juniperus procera» beskrivelse.
Juniperus angosturana

**Juniperus angosturana** eller «Mexican One-seed Juniper» er en art av bartrær som tilhører einerslekten *Juniperus* i sypressfamilien. Den vokser kun i Mexico. Arten er nært beslektet med *[[Juniperus monosperma]]*, men sistnevnte er på det nærmeste utryddet i Mexico, så de to artene overlapper neppe i vill tilstand.

## Eksterne lenker
* 
* Conifer Specialist Group – «Juniperus procera» fra IUCN Red List.
* Conifers.org – «Juniperus angosturana» beskrivelse.
Byrå «O» i aksjon

***Byrå «O» i aksjon*** (orig: *Les Dossiers de l'agence O*) er en fransk-kanadisk krimserie som gikk på ORTF og Telévision de Radio-Canada fra 1967 til 1968. Historien er lagt til et berømte privatdetektiv-firma kalt Agence O. Offisielt ledes byrået av Joseph Torrence (en tidligere stedfortreder for kommissær Maigret), men den virkelige lederen er Émile le Roux, som sitter skjult bak et enveisvindu på hans kontor. Serien ble skapt av Georges Simenon. 

Den ble vist i NRK *[[Detektimen]]* fra 1968 til 1969.

## I rollene
* Pierre Tornade som Joseph Torrence
* Jean-Pierre Moulin som Émile le Roux
* Michel Robin som Barbet
* Marlène Jobert som Mademoiselle Berthe

## Referanser


## Eksterne lenker
*
Juniperus gamboana

**Juniperus gamboana ** eller «Gamboa Juniper» er en art av bartrær som tilhører einerslekten *Juniperus* i sypressfamilien. Den vokser kun i Mexico og Guatemala, og er sårbar på grunn av tap av naturlige habitater.

## Eksterne lenker
* 
* Conifer Specialist Group – «Juniperus gamboana» fra IUCN Red List.
* Conifers.org – «Juniperus gamboana» beskrivelse.
Norðskáli

**Norðskáli** (, dansk: *Nordskåle*) er en bygd på Færøyene. Norðskáli og nabobygda Oyrarbakki ligger ved Streymin, der Sundini, som skiller Eysturoy fra Streymoy, er på sitt smaleste. Det er veiforbindelse over Streyminbrua.

Norðskáli har vært bosatt siden middelalderen og er, sammen med Norðtoftir, en av Færøyenes minste markatalsbygder. Bygda nevnes første gang i skriftlige kilder som *Norder vedt Schalle* i jordeboken for Færøyene fra 1584.

## Referanser


## Eksterne lenker
*
Advokat Judd tar saken

***Advokat Judd tar saken*** (orig: *Judd for the Defense*) er en amerikansk krimserie som gikk på ABC fra 1967 til 1969. Serien handlet om en Clinton Judd, en advokat i Houston som tok saker som de fleste andre kviet seg for å ta. Hovedrollen som Judd ble spilt av Carl Betz, mens hans assistent Ben Caldwell ble spilt av Stephen Young.

Deler av serien ble sendt på NRKs *[[Detektimen]]* i 1969.

## Handling

Judds spesialitet er kriminalsaker, og ellers mange andre saker som de fleste andre advokater vil kvie seg for å ha noe med å gjøre. Men Clinton Judd og hans assistent (Stephen Young) stiller seg til disposisjon for personer som er i virkelig vanskeligheter, og personer som søker rettferdighet. Hovedkontoret hans er i Houston i Texas, men advokatens klienter kommer fra hele USA.

## Referanser


## Eksterne lenker
*
Bermudaeiner

** Bermudaeiner ** eller «Bermuda Juniper» (latin: *Juniperus bermudiana*) er en art av bartrær som tilhører einerslekten *Juniperus* i sypressfamilien. Den vokser kun på Bermuda. Arten er kritisk truet av utryddelse.

Arten er inntil 15 meter høy med strimlete bark, og har blå-grønne, skjellaktige nåler inntil 2–3&nbsp;mm lange i par. Unge blad er lengre nåler inntil 8&nbsp;mm. Den er oftest særbu med hann- og hunnblomster på ulike individer. Bærkonglene modner på 80 måneder til et purpur-blått, 4-6 x 6–8&nbsp;mm stort bær med 1-2 frø. Hannkonglene er 4–6&nbsp;mm store, gulbrune, og sprer sitt pollen i de første vårmånedene.

## Eksterne lenker
* 
* Conifer Specialist Group – «Juniperus bermudiana» fra IUCN Red List.
* Conifers.org – «Juniperus bermudiana» beskrivelse.
Californiaeiner

** Californiaeiner ** eller «California Juniper» (latin: *Juniperus californica*) er en art av bartrær som tilhører einerslekten *Juniperus* i sypressfamilien. Den vokser på 750 – 1.500 meters høyde i hele det sørlige California, sørvestlige tilgrensende strøk av Nevada og Arizona, og nedover Baja California i det nordvestligste Mexico.

Arten er 3-9 meter høy, og har grønne, skjellaktige nåler inntil 1–4&nbsp;mm lange i par eller sjeldnere i grupper av 3. Unge blad er lengre nåler inntil 10&nbsp;mm. Den er oftest særbu med hann- og hunnblomster på ulike individer. Bærkonglene modner på 8 måneder til et brun-blått med hvitt vokslag, 7–13&nbsp;mm stort bær med ett frø. Hannkonglene er 2–4&nbsp;mm store, og sprer sitt pollen i de første vårmånedene.

## Eksterne lenker
* 
* Conifer Specialist Group – «Juniperus californica» fra IUCN Red List.
* Conifers.org – «Juniperus californica» beskrivelse.
Bleie (Hardanger)

**Bleie** er ei bygd som ligger ved fylkesvei 550 på vestsida av Sørfjorden i Ullensvang,Hardanger.

Bleie er et gårdsnavn, navnet blir også brukt som etternavn.
Navnet er brukt av blant andre:
*Robert Bly (1926-2021), amerikansk forfatter og oversetter 
*Tone Bleie (født 1957), samfunnsforsker

## Referanser
Mineraloid

**Mineraloider** er mineralliknende substanser, som mangler en indre regelmessig gjennomgående krystallstruktur. Et mineraloid kan enten være helt amorft eller ha en slags indre struktur, men som likevel ikke er slik at det kan klassifiseres som et mineral.

## Liste over noen av de mest kjente mineraloidene

*Rav, organisk substans uten krystallstruktur.
*Kull, organisk substans uten krystallstruktur. 
*Obsidian, vulkansk glass uten krystallstruktur.
*Opal, SiO2·nH2O er klassifisert som et mineral av historiske årsaker og står på listen til International Mineralogical Association (IMA), men kan ikke regnes som et på et vitenskapelig grunnlag. Opal opptrer vanligvis som en substans av silisiumdioksid og litt vann, uten krystallstruktur. I edelopal kan det derimot opptre submikrokrystallinske tettpakkede mikroskopiske kuler av Cristobalitt og/eller Tridymitt og  amorft silisiumdioksid og litt vann.
*Perler, har krystallinske komponenter, men kan ikke klassifiseres som et mineral på grunn av at de er dannet i en organisme og ikke i en geologisk prosess.
*Kullblende

## Referanser
Zhu Da

**Zhu Da** (kinesisk: 朱耷; pinyin: *Zhū Dā*, Wade-Giles: *Chu Ta*; født 1626 i Nanchang i provinsen Jiangxi i Kina, død 1705) var en kinesisk kunstner av shuimohua og en kalligraf. Han var av edel slekt, med prinsen Zhu Quan av Ming-dynastiet som forfader. I Kina er Zhu Da mer kjent som **Bada Shanren** (八大山人, *Bādà Shānrén*), et religiøst navn han tok sent i livet.

Han begynte å male og skrive poesi i tidlig alder. I 1644, etter at  Mingkeiseren begikk selvmord og en opprørshær angrep Beijing, søkte han tryggheten i et buddhisttempel og ble munk. Som en lojal tjener av Ming var han dypt sorgfull og nektet å samtale med noen. Han bare lo eller gråt (som inskripsjoner i hans malerier viste). Han var en ledende maler under Qing-dynastiet.

Hans malerier har karakteristisk skarpe penseldrag som anses bero på måten han holdt penselen sidelengs. 

På 1930-tallet produserte den kinesiske kunstneren Zhang Daqi flere forfalskninger av Zhu Das kunstverk. Men disse kan enkelt avsløres av et trenet øye ettersom kopienes penseldrag var mykere og rundere. 

## Billedgalleri

Image:Zhu Da1.jpg|
Image:Chu Ta 001.jpg|
Image:Chu Ta 002.jpg|
Image:Chu Ta 003.jpg|*To fugler*
Image: Lotus and Birds by Zhu Da.jpg|*Lotus og fugler* (荷花小鸟图), Zhu Da, Shanghaimuseet
Image:Mynah Bird on an Old Tree.jpg|*Mynahfugl i et gammelt tre*, Zhu Da, Palassmuseet i Beijing
Image:Zhu Da.JPG|*Stein og to fisker*


## Referanser


## Litteratur
* James Cahill: *Die Chinesische Malerei*. Genève 1960, ASIN B0000BL9NB.
* Anna Glaze: *Landscapes, Tradition, and the Seventeenth-Century Art Market: A Different Side of Bada Shanren*. Master's Thesis, University of California, Davis., June, 2008.
* Maria Schoiswohl: *Bada-Shanren - Zur politischen Symbolik in den Gedichten eines Ming-Loyalisten*. Dissertation.  Wien 1986
Frederik Stangs gate (Oslo)

**Frederik Stangs gate** (3–45, 2–46E) er en gate på Frogner i Oslo. Den begynner i Drammensveien, danner så området Gimles østgrense der den går opp til Bygdøy allé, før den slutter i Amtmann Furus plass/Frognerveien.

Gaten er oppkalt etter statsminister Frederik Stang. Den fikk navnet sitt i 1891. Stang hadde selv eiet eiendommen Frederiksgave, som lå på tomten der Røde Kors Klinikk senere ble liggende. Det har aldri eksistert noen Frederik Stangs gate 1, men der de tre blokkene i Drammensveien 61 står, var tidligere eiendommen Augustenlund, utskilt fra Frederiksgave.

## Utvalg av bygninger

## Referanser


16: 
41/43 (med Frognervn 30): https://www.arkitekturhistorie.no/arkitekter/norge/rivertz.kristen.html



## Kilder
* 
* 

## Litteratur
* 
* 
* 
* 

## Eksterne lenker
*
Frederik Stangs gate

**Frederik Stangs gate** kan vise til:

*Frederik Stangs gate (Oslo)
*Frederik Stangs gate (Skien)
*Frederik Stangs gate (Haugesund)
Trikkehallen

**Trikkehallen** kan vise til:

## I Norge
* Trikkehallen (Kjelsås)
* Trikkehallen (Bergen)

## Se også
* Trikkehall
Milovan Vidaković

**Milovan Vidaković** (født 1780 i Nemenikuće, død 1841 i Pešta) var en serbisk forfatter. Vidaković regnes ofte som den moderne serbiske romandiktings far. Blant hovedverkene hans var *Den ensomme unge helt* (1810) og trilogien *Ljubomir u Jelisijumu* (1814, 1817, 1823). Han skrev også episke dikt og historiske verker.

## Referanser
Bratsk-reservoaret

**Bratsk-reservoaret** (russisk: Бра́тское водохрани́лище &ndash; *Bratskoje vodokhranilisjtsje*) er et reservoar i elva Angara i Irkutsk oblast i Russland. Det har navn etter byen Bratsk, den største byen ved reservoaret. Det har et areal på 5&nbsp;470&nbsp;km² og et maksimum volum på 169,27&nbsp;milliarder m³.

Denne jordfyllingsdammen til ***Bratsk vannkraftverk*** ble fullført i 1967. Den er 125 meter høy og 4&nbsp;417 meter lang. Bajkal-Amur-jernbanen går langs toppen av demningen. Da det ble innviet var reservoaret verdens største kunstige innsjø. Produksjonskapasiteten i kraftverket er 4&nbsp;500&nbsp;MW. 

## Referanser


## Eksterne lenker
* Beskrivelse og foto
Anne-Pia Nygård

**Anne-Pia Nygård** (født 1977) er en norsk forfatter. Hun debuterte i 2009 med selvbiografien «Det som ingen ser».

## Biografi
Nygård er født og oppvokst på Sandane i Gloppen kommune. Hennes far er fra Askøy, og er yngre bror av avistegner og portrettmaleren Harald Nygård. 

Hun gikk på Firda videregående skole fra 1993 til 1996. Hun har senere tatt bachelorgrad i nordisk språk og litteratur samt grunnfag i engelsk. Hun debuterte som forfatter våren 2009, og var da halvveis gjennom en mastergrad i nynorsk skriftkultur. Debutboken «Det som ingen ser» er skrevet på nynorsk.

Nygård ble født med en ryggskade som ble lam da hun var ti år gammel. Forfatterskapet bygger på hennes erfaringer i møte med livet som funksjonshemmet. Boken «Det som ingen ser» er rettet mot helsepersonell samt andre som arbeider med barn og ungdom og gir et beskrivende perspektiv på livet til en rullestolbruker.

Hun er kusine til IT-gründeren Atle Hauge og den tidligere friidrettsutøveren Kjell Ove Hauge.

## Bibliografi
* 2009: *Det som ingen ser*, Norske Bøker, Illustrasjoner: Dag E. Thorenfeldt, 264 sider, ISBN 978-82-811-2130-0

## Referanser

## Eksterne lenker
* libris.no: Om forfatteren og boken «Det som ingen ser».
* bokkilden.no:  Om forfatteren og boken «Det som ingen ser».
* Om boken på engelsk fra loaghtanbooks.com
Limonesisk kreol

**Limonesisk kreol**, eller **mekatelyu**, er et engelskbasert kreolspråk som snakkes i provinsen Limón ved den karibiske kysten i Costa Rica. Antall brukere er rundt 50&nbsp;000. Språket har ingen offisiell status i Costa Rica. Det kom til landet med jamaicanske arbeidsinnvandrere. Det er svært likt jamaicansk kreol.

Navnet *mekatelyu* er en transliterasjon av setningen som skrives «make I tell you» på standard engelsk, og som på limonesisk kreol betyr «la meg fortelle deg» (standard engelsk «let me tell you»).

## Referanser


## Litteratur
*Herzfeld, Ana. *Tense and Aspect in Limon Creole*. Kansas: The University of Kansas, 1978.
*Wolfe, Terry. *An Exploratory Study of the Morphology and Syntax of the English of the Province of Limon, Costa Rica*. San José: Universidad de Costa Rica, 1970.
*Wright M., Fernando. *Limon Creole: A Syntactic Analysis*. San José: Universidad de Costa Rica. 1974. 
*Wright M., Fernando. «Problemas y Métodos para la Enseñanza como Segunda Lengua a los Habitantes del Mek-a-tél-yu en la Provincia de Limón». *Revista de la Universidad de Costa Rica*, mars&ndash;sept. 1982.
*Wright M., Fernando. *Problems and Methods of Teaching English as a Second Language to Limon Creole Speakers*. Lawrence: The University of Kansas, 1979.
7. serierunde i Toppserien 2009

**7. serierunde i [[Toppserien 2009]]** ble spilt den 16. mai klokka 14:00, med unntak av Arna-Bjørnar – Fortune Ålesund, som startet klokken 13:00. 
   

## Fakta

## Kommentarer


## Eksterne lenker
* Toppserien 2009: Terminliste og resultater  på altomfotball.no
Dieđut

***Dieđut*** er en vitenskapelig tidsskriftserie som utgis av Nordisk samisk institutt i Kautokeino. 

Dieđut har vært utgitt siden 1974, men fram til 1978 ble serien utgitt under navnet *Dieđot*, etter daværende rettskriving (Bergsland-Ruong-rettskrivingen). 

Dieđut utgis med uregelmessige mellomrom, og inneholder både monografier og artikkelsamlinger. Hovedtyngden av artiklene er produsert av ansatte ved Samisk høgskole.

## Eksterne lenker
* Dieđuts hjemmeside
Dialekt-, ortnamns- och folkminnesarkivet i Umeå

**Dialekt-, ortnamns- och folkminnesarkivet i Umeå** (*DAUM*) er det nordligste av de tre statlige arkivene for innsamling av tradisjonsstoff i Sverige. 

Arbeidet består i å samle inn, bearbeide og publisere materiale, og arkivet samler bl.a. inn dialektprøver for samtlige samiske språk, og for svensk og norsk.

DAUM er en del av Institutet för språk och folkminnen. 

## Eksterne lenker
*
Det økonomiske samordningsrådet

**Det økonomiske samordningsrådet** var et rådgivende organ for den norske regjeringen og administrasjonen i særlig viktige økonomiske saker. Rådet ble etablert ved kongelig resolusjon 4. mai 1945, men ble oppløst allerede i 1954.

Saker som organet behandlet var bl.a. forsyningsspørsmål, pengepolitikk og prispolitikk.

## Kilder
*Caplex - Det økonomiske samordningsråd
Tore Faye

**Tore Faye**
(født 11. mai 1933,
død 27. juli 2001)
var en norsk skipsmegler
og jazzmusiker (klarinett).

I skipsbransjen var han hos John I. Jacobs i London utover
1950-tallet, senere i Bergen.
Med Andreas Skjold (trombone) hadde han fra 1952 egen plateutgivende
og prisede *Tore Faye Jazz Quartet*. Den Benny Goodman-inspirerte Faye ble i en 
radioavstemning utropt til landets beste klarinettist.  Han gjorde comeback i
det nystartede Bergen jazzforum sitt husband,  Bergenskvintettet (1972) 
der han spilte med Arvid Genius, Eivin Sannes, Tor Ivar Andreassen og Axel Genius.
og ble med i Per Nyhaugs studioband.
Ved Sweet Basil i New York City spilte han med Doc Cheatham og Eddie Daniels var en bekjent.  Han bidro til flere plateutgivende
Bergensmusikere, som Arvid Genius og Merethe Mikkelsen.

## Utgivelser
* "Always" / "Lover Come Back to Me (His Master's Voice A.L.&nbsp;3488, 78-plate, 1954)
* *Jazz nolante* (Acoustic Records, 1996).  Gamle jazz-standards med Dag Arnesen piano, Sigurd Ulveseth bass og Frank Jakobsen trommer.

## Referanser


## Eksterne lenker
* Biografi fra Jazzbasen.
* Diskografi fra Jazzbasen.